CELEX: C2007/183/17
Language: et
Date: 2007-08-04 00:00:00
Title: Kohtuasi C-56/06: Euroopa Kohtu (esimene koda) 14. juuni 2007 . aasta otsus (Finanzgericht Düsseldorfi (Saksamaa) eelotsusetaotlus) — Euro Tex Textilverwertung GmbH versus Hauptzollamt Duisburg (Assotsiatsioon Euroopa ühenduste ja nende liikmesriikide ning Poola Vabariigi vahel — Päritolustaatusega toodete mõiste — Kasutatud rõivad)

4.8.2007   
            
            
               ET
            
            
               Euroopa Liidu Teataja
            
            
               C 183/11
            
         Euroopa Kohtu (esimene koda) 14. juuni 2007. aasta otsus (Finanzgericht Düsseldorfi (Saksamaa) eelotsusetaotlus) — Euro Tex Textilverwertung GmbH versus Hauptzollamt Duisburg
   (Kohtuasi C-56/06) (1)
   
   (Assotsiatsioon Euroopa ühenduste ja nende liikmesriikide ning Poola Vabariigi vahel - Päritolustaatusega toodete mõiste - Kasutatud rõivad)
   (2007/C 183/17)
   Kohtumenetluse keel: saksa
   Eelotsusetaotluse esitanud kohus
   Finanzgericht Düsseldorf
   Põhikohtuasja pooled
   
      Hageja: Euro Tex Textilverwertung GmbH
   
      Kostja: Hauptzollamt Duisburg
   Kohtuasja ese
   Eelotsusetaotlus — Finanzgericht Düsseldorf — Euroopa ühenduste ja nende liikmesriikide ning Poola Vabariigi vahelise assotsieerumislepingu protokolli nr 4 artikli 7 lõike 1 punkti b tõlgendamine — Päritolustaatusega toodete mõiste määratlemist ja halduskoostöö meetodeid puudutav protokoll nr 4 (EÜT L 348, lk 2), muudetud 30. juuni 1997. aasta Euroopa ühenduste ja nende liikmesriikide ning Poola Vabariigi vahelise assotsiatsiooninõukogu otsusega nr 1/1997 (EÜT L 221, lk 1) — Mõiste „päritolustaatusega tooted” — Ühenduse territooriumil sorteeritud ning väljavalitud kasutatud riiete päritolu kindlaksmääramine
   Resolutiivosa
   Kuna assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Poola Vabariigi vahel sõlmitud Euroopa lepingu, muudetud ühelt poolt Euroopa ühenduste ja nende liikmesriikide ning teiselt poolt Poola Vabariigi vahelise assotsiatsiooninõukogu 30. juuni 1997. aasta otsusega nr 1/97, protokolli nr 4 artikli 7 lõike 1 punkt b ei võimalda teha vahet lihtsatel ja keerulisematel sortimistoimingutel, siis kuuluvad eelotsusetaotluses kirjeldatud sortimistoimingud lihtsate sortimistoimingute mõiste alla nimetatud sätte tähenduses.
   
      (1)  ELT C 86, 8.4.2006.